กฎกระทรวง ฉบับที่ 21 (พ.ศ. 2526) ออกตามความในพระราชบัญญัติการขนส่งทางบก พ.ศ. 2522
กฎกระทรวง
กฎกระทรวง
ฉบับที่
๒๑ (พ.ศ. ๒๕๒๖)
ออกตามความในพระราชบัญญัติการขนส่งทางบก
พ.ศ.
๒๕๒๒
---------------

 อาศัยอำนาจตามในมาตรา
๗ มาตรา ๕๒ วรรคหนึ่งและวรรคสอง และมาตรา ๕๖ วรรคสอง
แห่งพระราชบัญญัติการขนส่งทางบก พ.ศ. ๒๕๒๒
รัฐมนตรีว่าการกระทรวงคมนาคมออกกฎกระทรวงไว้
้ดังต่อไปนี้
 ข้อ
๑
การวางหลักทรัพย์เพื่อประกันความเสียหายอันเกิดแก่ชีวิตหรือร่างกายของบุคคลภายนอก
ให้ผู้ได้รับใบอนุญาตประกอบการขนส่งยื่นคำขอตามแบบของกรมการขนส่งทางบก
พร้อมด้วยหลักทรัพย์ต่อนายทะเบียนกลางภายในสิบห้าวันนับแต่วันที่ได้รับใบอนุญาตประกอบการขนส่ง
 ข้อ
๒
พันธบัตรรัฐบาลไทยที่ผู้ได้รับใบอนุญาตประกอบการขนส่งที่ใช้วางเป็นหลักทรัพย์นั้น
ต้องเป็นชนิดที่ขายคืนได้ก่อนครบกำหนดชำระต้นเงิน
และผู้วางหลักทรัพย์จะต้องโอนกรรมสิทธิ์ให้แก่
่กรมการขนส่งทางบก ส่วนผลประโยชน์อันเกิดจากพันธบัตรนั้น
กรมการขนส่งทางบกจะมอบให้แก่ผู้วาง
หลักทรัพย์
 ข้อ
๓ จำนวนหรือมูลค่าของหลักทรัพย์ที่ผู้ได้รับใบอนุญาตประกอบการขนส่งต้องวางต่อ
นายทะเบียนกลาง ให้กำหนดไว้ดังนี้
 (๑)
ผู้ได้รับใบอนุญาตประกอบการขนส่งประจำทางและผู้ได้รับใบอนุญาตประกอบการขนส่ง
ไม่ประจำทาง
ต้องวางหลักทรัพย์เป็นเงินสดหรือพันธบัตรรัฐบาลไทยอย่างใดอย่างหนึ่ง
หรือทั้งสองอย่าง
รวมกันมีจำนวนหรือมูลค่าสามหมื่นบาทสำหรับรถคันที่หนึ่งและคันละห้าร้อยบาทสำหรับรถคันต่อ
ๆ ไป
แต่ไม่เกินสามแสนบาท
 (๒)
ผู้ได้รับใบอนุญาตประกอบการขนส่งโดยรถขนาดเล็ก ต้องวางหลักทรัพย์เป็นเงินสดหรือ
พันธบัตรรัฐบาลไทยอย่างใดอย่างหนึ่งหรือทั้งสองอย่างรวมกัน
มีจำนวนหรือมูลค่าสามหมื่นบาทสำหรับ
รถคันที่หนึ่งและคันละสองร้อยบาทสำหรับรถคันต่อ ๆ ไป
แต่ไม่เกินสองแสนบาท
 ข้อ
๔
ค่าใช้จ่ายเบื้องต้นที่ผู้ได้รับใบอนุญาตประกอบการขนส่งซึ่งเป็นเจ้าของรถที่ก่อให้เกิด
ความเสียหายต่อร่างกายหรือชีวิตของบุคคลอื่น
จะต้องจ่ายให้แก่ผู้เสียหายหรือทายาท ในกรณีที่ผู้เสียหาย
ถึงแก่ความตาย ให้จ่ายตามอัตราดังต่อไปนี้
 (๑)
ในกรณีที่ผู้เสียหายมิได้ถึงแก่ความตาย
ให้จ่ายค่ารักษาพยาบาลรวมทั้งค่าใช้จ่ายอื่น ๆ
ระหว่างการรักษาพยาบาลตามจำนวนเงินที่ผู้เสียหายได้แสดงหลักฐานการใช้จ่ายไปจริง
แต่ทั้งนี้ ต้องไม่เกินจำนวนเงินหนึ่งหมื่นบาท
 (๒)
ในกรณีที่ผู้เสียหายถึงแก่ความตายในทันที ให้จ่ายค่าปลงศพแก่ทายาทเป็นจำนวนเงิน
หนึ่งหมื่นบาท
 (๓)
ในกรณีที่ผู้เสียหายมิได้ถึงแก่ความตายในทันที
ให้จ่ายค่ารักษาพยาบาลรวมทั้งค่าใช้จ่ายอื่น ๆ ระหว่างการรักษาพยาบาลแก่ผู้เสียหายหรือทายาทตามจำนวนเงินที่ผู้เสียหายหรือทายาทได้แสดงหลักฐานการ
ใช้จ่ายไปจริง แต่ทั้งนี้
ต้องไม่เกินจำนวนเงินหนึ่งหมื่นบาท และให้จ่ายค่าปลงศพแก่ทายาทเป็นจำนวนเงิน
หนึ่งหมื่นบาทอีกด้วย

 ให้ไว้
ณ วันที่ ๘ มกราคม พ.ศ. ๒๕๒๖
   วีระ
มุสิกพงศ์
 
รัฐมนตรีช่วยว่าการกระทรวงการคมนาคม
 
ปฏิบัติราชการแทนรัฐมนตรีว่าการกระทรวงคมนาคม

+------------------------------------------------------------------------------------------------------+
หมายเหตุ :-
เหตุผลในการประกาศใช้กฎกระทรวงฉบับนี้ คือ เนื่องจากมาตรา ๕๒ วรรคหนึ่ง และ
วรรคสอง และมาตรา ๕๖ วรรคสอง
แห่งพระราชบัญญัติการขนส่งทางบก พ.ศ. ๒๕๒๒ บัญญัต
ิให้ออกกฎกระทรวง
 (๑)
กำหนดหลักเกณฑ์และวิธีการในการวางหลักทรัพย์เพื่อประกันความเสียหาย
อันเกิดแก่ชีวิตหรือร่างกายของบุคคลภายนอก
และซึ่งผู้ได้รับใบอนุญาตประกอบการขนส่ง
จะต้องรับผิดชอบเนื่องจากการขนส่งของตน
ตลอดจนจำนวนหรือมูลค่าของหลักทรัพย์ดังกล่าว
 (๒)
กำหนดอัตราค่าใช้จ่ายเบื้องต้นที่ผู้ได้รับใบอนุญาตประกอบการขนส่งซึ่งเป็น
เจ้าของรถที่ก่อให้เกิดความเสียหายจะต้องชดใช้ให้แก่ผู้เสียหายหรือทายาทในกรณีที่ผู้เสียหาย
ถึงแก่ความตาย
 จึงจำเป็นต้องออกกฎกระทรวงนี้

[รก.๒๕๒๖/๑๐/๑๗พ./๒๖ มกราคม ๒๕๒๖]